
Parlamentul României

Camera Deputaţilor
Comisia pentru apărare, ordine                                                    Bucureşti, 18.04.2012
publică  şi  siguranţă  naţională                                                                 PLx  53/2012                                                         

Nr. 32/100/2012
AVIZ

asupra proiectului de Lege pentru aprobarea Ordonanţei de urgenţă a Guvernului nr. 117/2011 privind constituirea "Infrastructurii comune de comunicaţii electronice a statului"

   
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere şi avizare cu proiectul de Lege pentru aprobarea Ordonanţei de urgenţă a Guvernului nr. 117/2011 privind constituirea "Infrastructurii comune de comunicaţii electronice a statului" trimis cu adresa nr. PLx 53 din 10 aprilie 2012 şi înregistrat sub nr. 32/100 din  12.04.2012.

Conform dispoziţiilor art. 75 din Constituţia României, republicată, şi ale      art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

          Potrivit prevederilor art. 61 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a dezbătut proiectul de lege, menţionat mai sus, în şedinţa din 18. 04. 2012.


   În urma dezbaterilor Comisia, cu unanimitate de voturi pentru, a hotărât avizarea favorabilă a proiectului de lege.


   În raport de obiectul şi conţinutul acestuia, proiectul de lege face parte din categoria legilor ordinare.

Preşedinte,
Costică Canacheu

Consilier parlamentar Luminiţa Oprea

